Kvelden da det endelig løsnet for denne trioen
Oldham var det beste laget i starten av kampen, og skapte også de største sjansene. Derfor var det ikke ufortjent at laget tok ledelsen etter en suser av Robbie Simpson like før halvtimen var spilt. Men en Craig Bellamy som ser ut til å være på vei mot toppformen ventet ikke lenge med å utligne. Jonjo Shelvey skjøt fra høyresiden, og ballen gikk via Bellamy og i mål bak en utspilt Alex Cisak i Oldham-målet. Rett før pause gikk Maxi i bakken på et innlegg og Liverpool fikk straffe. I sin første kamp fra start etter det langvarige skadeavbrekket viste Steven Gerrard hvordan man skyter fra ellevemetersmerket: Knallhardt i mål via tverrliggeren, helt oppe i vinkelen. Oldham klarte ikke å skape all verden etter hvilen, og i stedet var det unge Shelvey som fant nettet for første gang i sin Liverpool-karriere. 19-åringen ble hentet tilbake fra et suksessfullt utlån da Lucas Leiva ble skadet. Innlegget fra Bellamy ekspederte han i mål i det 68. minutt - og avansementet var mer eller mindre sikret. Sett mye rart i dag. Carroll, Shelvey og Downing scorer mål. Jaja, måtte det fortsette. Deilig med seier. Minutter før slutt kom Andy Carroll på banen, og ikke lenge etterpå viste at han har godt med krutt i børsa. Med venstrefoten klinket han til og sendte ballen i mål - etter en lang periode uten scoringer. Og som ikke det var nok, på overtid fikk også Stewart Downing satt inn sin første scoring i Liverpool-trøya da han sendte ballen i mål med venstrefoten.
(Liverpool - Oldham 5-1) Liverpool slet en stund og lå til og med under mot lille Oldham. Så slo de hardt tilbake.